ยื่น ป.ป.ช.- บิ๊กตู่ ใช้ ม.44 จัดการผู้บริหารและสภา มวล.
ปัญหาความขัดแย้งในการก่อสร้างศูนย์การแพทย์มหาวิทยาลัยวลัยลักษณ์ จ.นครศรีธรรมราช มูลค่าโครงการจำนวน 2,158 ล้านบาท ซึ่งยืดเยื้อมาตั้งแต่เริ่มลงนามสัญญาจ้างก่อสร้าง ช่วงปลายปี 2556 จนถึงปัจจุบันก็ยังไม่ได้ข้อสรุป จนเกิดการฟ้องร้องกันระหว่าง จนท.กับผู้บริหารมหาวิทยาลัย ทั้งเรื่องการแต่งตั้ง รก.อธิการบดี ที่ไม่ปฏิบัติตาม พ.ร.บ.มหาวิทยาลัย รวมทั้งการบอกเลิกสัญญาจ้างก่อสร้างของผู้รับเหมารายเดิม ล่าสุด ดร.สุเมธแย้มนุ่น รักษาการอธิการบดี มหาวิทยาลัยวลัยลักษณ์ ชี้แจงทางสถานีวิทยุ สวท.นครศรีธรรมราช ในรายการ สภากาแฟ โดยยืนยันว่าสภา มวล.ได้แต่งตั้งให้เป็น รก.อธิการบดีถูกต้องตามกฎหมาย ขณะที่ศาลปกครองมีคำสั่งไม่คุ้มครองชั่วคราวกรณีบริษัทกิจการร่วมค้าพีวีที ผู้รับเหมาก่อสร้างศูนย์การแพทย์ ซึ่งถูกยกเลิกสัญญา เนื่องจากใช้ใบค้ำประกันเงินไม่ถูกต้อง ที่ได้ยื่นฟ้องศาลขอให้สิทธิก่อสร้างตามสัญญาเดิม ทั้งยังขอคุ้มครองไม่ให้มหาวิทยาลัยดำเนินการก่อสร้างนั้น,ความคืบหน้าในเรื่องนี้เมื่อวันที่ 25 พ.ค.นายอุทัย แกล้วกล้า จนท.บริหารงานทั่วไป มหาวิทยาลัยวลัยลักษณ์ และนายอาคม จิตร์พาณิชย์ นิติกรประจำมวล.ได้ร่วมกันเปิดเผยกับผู้สื่อข่าวว่า เมื่อวันที่22 พ.ค.ที่ผ่านมาได้เดินทางไปที่สำนักงานคณะกรรมการป้องกันและปราบปรามการทุจริตแห่งชาติ หรือป.ป.ช.ที่กรุงเทพฯ เพื่อยื่นหนังสือร้องทุกข์กล่าวโทษกรณี สภา มวล.และทีมผู้บริหาร มวล.ปฏิบัติหน้าที่โดยมิชอบด้วยกฎหมาย ทำให้มหาวิทยาลัยและหรือรัฐได้รับความเสียหาย พร้อมกับแนบสำเนาบันทึกประจำวันเกี่ยวกับการแจ้งความดำเนินคดีในท้องที่ สภ.ท่าศาลาจ.นครศรีธรรมราช โดยมีข้อความในหนังสือร้องทุกข์ถึง ป.ป.ช. ระบุให้ ป.ป.ช.เข้าไปดำเนินการตามที่สำนักงานตรวจเงินแผ่นดินได้มีการสอบสวนตรวจสอบไว้แล้วให้ถึงที่สุด เพื่อไม่ให้เกิดความเสียหายต่อรัฐ,นายอุทัยเปิดเผยด้วยว่า ข้อความในหนังสือที่ได้ยื่นไปยังระบุอีกว่า เรื่องนี้เกิดขึ้นกับสถานศึกษา หาก ป.ป.ช.ไม่เข้ามาดำเนินการเพื่อสร้างความโปร่งใสจะทำให้สังคมและประชาชนขาดความเชื่อมั่น และรัฐเกิดความเสียหายจนยากที่จะเยียวยา ทั้งนี้รายละเอียดข้อเท็จจริงทั้งหมดทางสำนักงานตรวจเงิน–แผ่นดินได้มีการสอบสวนไว้หมดแล้ว จึงขอให้ป.ป.ช.เข้ารับเรื่องต่อตามที่ผู้ร้องทุกข์กล่าวโทษได้แจ้งความไว้แล้วที่ สภ.ท่าศาลา ดังสำเนารายงานบันทึกประจำวันเกี่ยวกับคดีที่แนบมาด้วย,ผู้สื่อข่าวรายงานหลังจากนายอุทัยและนายอาคมได้เข้ายื่นหนังสือร้องทุกข์ต่อ ป.ป.ช.แล้วจากนั้นคนทั้งสองยังได้เดินทางไปยังทำเนียบรัฐบาล เข้ายื่นหนังสือร้องทุกข์ต่อ พล.อ.ประยุทธ์ จันทร์โอชา นายกรัฐมนตรี ในฐานะประธาน คสช. เพื่อขอให้บังคับใช้รัฐธรรมนูญมาตรา 44 ดำเนินการกับสภามวล. และผู้บริหารชุดนี้ต่อไป ซึ่งข่าวคืบหน้าจะเสนอต่อไป.
ปัญหาความขัดแย้งในการก่อสร้างศูนย์การแพทย์มหาวิทยาลัยวลัยลักษณ์ จ.นครศรีธรรมราช มูลค่าโครงการจำนวน 2,158 ล้านบาท ซึ่งยืดเยื้อมาตั้งแต่เริ่มลงนามสัญญาจ้างก่อสร้าง ช่วงปลายปี 2556 จนถึงปัจจุบันก็ยังไม่ได้ข้อสรุป
ศูนย์การแพทย์มหาวิทยาลัยวลัยลักษณ์,นครศรีธรรมราช,สุเมธแย้มนุ่น,อุทัย แกล้วกล้า,อาคม จิตร์พาณิชย์,สัญญาจ้างก่อสร้าง,สภากาแฟ,ไทยรัฐฉบับพิมพ์